CELEX: 62013TN0117
Language: fi
Date: 2013-02-25 00:00:00
Title: Asia T-117/13 P: Valitus, jonka Giorgio Lebedef on tehnyt 25.2.2013 virkamiestuomioistuimen asiassa F-109/11, Lebedef v. komissio, 12.12.2012 antamasta määräyksestä

25.5.2013   
            
            
               FI
            
            
               Euroopan unionin virallinen lehti
            
            
               C 147/20
            
         Valitus, jonka Giorgio Lebedef on tehnyt 25.2.2013 virkamiestuomioistuimen asiassa F-109/11, Lebedef v. komissio, 12.12.2012 antamasta määräyksestä
   (Asia T-117/13 P)
   2013/C 147/36
   Oikeudenkäyntikieli: ranska
   
      Asianosaiset
   
   
      Valittaja: Giorgio Lebedef (Senningerberg) (edustaja: asianajaja F. Frabetti)
   
      Muu osapuoli: Euroopan komissio
   
      Vaatimukset
   
   Valittaja vaatii unionin yleistä tuomioistuinta
   
               —
            
            
               kumoamaan virkamiestuomioistuimen asiassa F-109/11, Lebedef vastaan komissio, 12.12.2012 antaman määräyksen, jossa on kyse valittajasta ajanjaksolle 1.1.2009–31.12.2009 laaditun arviointikertomuksen ja erityisesti EUROSTATin tälle samalle ajanjaksolle laatiman kertomuksen osan kumoamista koskevasta vaatimuksesta
            
         
               —
            
            
               hyväksymään valittajan ensimmäisessä oikeusasteessa esittämät vaatimukset
            
         
               —
            
            
               toissijaisesti palauttamaan asian virkamiestuomioistuimeen
            
         
               —
            
            
               lausumaan oikeudenkäyntikuluista ja velvoittamaan Euroopan unionin komission korvaamaan ne.
            
         
      Oikeudelliset perusteet ja pääasialliset perustelut
   
   Valituksensa tueksi valittaja vetoaa kuuteen valitusperusteeseen, joista ensimmäinen, toinen, kolmas ja kuudes valitusperuste ovat olennaisilta osin samat tai samankaltaiset kuin ne, joihin on vedottu asiassa T-116/13 P, Lebedef vastaan komissio.
   Neljäs valitusperuste perustuu oikeudelliseen virheeseen, koska valittajan mukaan virkamiestuomioistuin katsoi, että kertomus, joka koskee valittajan toimintaa ammattiyhdistyksessä, pitäisi olla vain liitteenä kertomuksessa, joka koskee hänen toimintaansa Euroopan unionin tilastotoimistossa (Eurostat) (valituksenalaisen määräyksen 68–70 kohta).
   Viides valitusperuste perustuu oikeudelliseen virheeseen, koska valittajan mukaan virkamiestuomioistuin katsoi, että valittaja olisi halunnut riitauttaa vuotta 2009 aikaisemmat arviointikertomuksensa, sekä komission päätöksen jättää hänet ylentämättä (valituksenalaisen määräyksen 74 ja 75 kohta).